KOMISIJOS REGLAMENTAS (EB) Nr. 1154/2005
2005 m. liepos 18 d.
patikslinantis Tarybos reglamento (EB) Nr. 1784/2003 dėl bendro grūdų rinkos organizavimo kai kurių produktų išvardytų I priede kodus ir aprašymus
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1979 m. vasario 5 d. Tarybos reglamentą (EEB) Nr. 234/79 dėl žemės ūkio produktams taikomos Bendrojo muitų tarifo nomenklatūros patikslinimo (1), ypač į jo 2 straipsnio 1 dalį,
kadangi:
(1)
1987 m. liepos 23 d. Tarybos reglamento (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (2) I priede pateikiama šiuo metu galiojanti Kombinuotoji nomenklatūra.
(2)
1995 m. derybų su Jungtinėmis Amerikos Valstijomis metu buvo pasiekta, kad kai kuriems į Bendriją įvežamiems kukurūzų krakmolo gamybos liekanų ir kai kurių kitų liekanų mišiniams, ypač kukurūzų sijojimo liekanoms ir alkoholio arba kitų krakmolo produktų gamybos drėgnojo proceso metu naudojant kukurūzų mirkymo vandenį liekanoms muito mokestis nebebuvo taikomas. Tarybos reglamentu (EB) Nr. 344/96 (3) į Kombinuotąją nomenklatūrą buvo įtraukta subpozicija 2309 90 20, kad šis produktas būtų aiškiai suklasifikuotas.
(3)
Dėl neapsižiūrėjimo nebuvo pataisytas 2003 m. rugsėjo 29 d. Tarybos reglamento (EB) Nr. 1784/2003 dėl bendro grūdų rinkos organizavimo (4) I priedas. Reikia atlikti šį pataisymą dabar įtraukiant kodą KN 2309 90 20 į minėto reglamento I priede esančių produktų sąrašą ir jo galiojimą nustatyti nuo Reglamento (EB) Nr. 1784/2003 įsigaliojimo dienos.
(4)
Todėl Reglamentas (EB) Nr. 1784/2003 turėtų būti atitinkamai iš dalies pakeistas.
(5)
Šiame reglamente numatytos priemonės atitinka Javų verslo vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1784/2003 I priedas pakeičiamas šio reglamento priede esančiu tekstu.
2 straipsnis
Šis reglamentas įsigalioja septintą dieną po jo paskelbimo Europos Sąjungos oficialiajame leidinyje.
Jis yra taikomas nuo 2004 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2005 m. liepos 18 d.